Neuvoston asetus (ETY) N:o 327/71, annettu 15 päivänä helmikuuta 1971, tietyistä interventioelinten hallussaan pitämän tupakan ensiasteen jalostus- ja kauppakunnostussopimuksia, varastointisopimuksia ja myyntiä koskevista yleisistä säännöistä



Virallinen lehti nro L 039 , 17/02/1971 s. 0003 - 0004

Suomenk. erityispainos Alue 3 Nide 3 s. 0142

Tanskank. erityispainos: Sarja I Alue 1971(I) s. 0070

Ruotsink. erityispainos Alue 3 Nide 3 s. 0142

Englannink. erityispainos: Sarja I Alue 1971(I) s. 0078

Kreikank. erityispainos: Luku 03 Nide 6 s. 0102

Espanjank. erityispainos: Luku 03 Nide 4 s. 0115

Portugalink. erityispainos: Luku 03 Nide 4 s. 0115



NEUVOSTON ASETUS (ETY) N:o 327/71, annettu 15 päivänä helmikuuta 1971, tietyistä interventioelinten hallussaan pitämän tupakan ensiasteen jalostus- ja kauppakunnostussopimuksia, varastointisopimuksia ja myyntiä koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1) ja erityisesti sen 7 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 727/70 7 artiklan 1 kohdan toisen alakohdan nojalla interventioelimet voivat tehdä ensiasteen jalostus- ja kauppakunnostussopimuksia sekä varastointisopimuksia; interventioelimillä ei yleensä ole näihin toimenpiteisiin tarvittavia laitteita eikä riittäviä tupakan varastointivalmiuksia; tämän vuoksi olisi annettava yleiset säännöt, joiden mukaisesti nämä sopimukset on tehtävä, ensiasteen jalostus- ja kauppakunnostussopimusten osalta on tärkeätä tarjouskilpailuttaa kyseiset toimet; tupakkalajikkeita on käsiteltävä eri tavoin niiden ominaispiirteiden mukaan, ja tämän vuoksi olisi varmistettava, että tarjouksia tekevillä yrityksillä on käytettävissään asianmukaiset tekniset laitteet; olisi jätettävä avoimeksi mahdollisuus mukauttaa tarjouskilpailun muotoa tarpeen mukaan niin, että interventio toimii moitteettomasti, tietyistä raakatupakka-alan interventiota koskevista yleisistä säännöistä 20 päivänä heinäkuuta 1970 annetun neuvoston asetuksen (ETY) N:o 1467/70(2) 4 artiklan mukaan jalostuspaikkana käytetty paikka määräytyy myös sen ja haltuunottopaikan välisten kuljetuskustannusten perusteella; tämän vuoksi olisi säädettävä, että myös ensiasteen jalostus- ja kauppakunnostussopimuksia tehtäessä nämä kuljetuskustannukset olisi otettava huomioon, yhteisen markkinajärjestelyn moitteettoman toiminnan häiriintymisen estämiseksi olisi säädettävä sellaisten enimmäissummien vahvistamisesta, joita korkeampien tarjousten hyväksi tarjouskilpailuja ei saisi ratkaista, mahdollisuuden varastointisopimuksen tekemiseen interventioelimen kanssa olisi oltava avoin kaikille asiasta kiinnostuneille, jotka kykenevät täyttämään asetetut ehdot, olisi vahvistettava tietyt interventioelinten hallussaan pitämän tupakan myyntiä koskevat yleiset säännöt; on tärkeää määrittää ne perusteet, joilla tällaisen tupakan myyntihinnat vahvistetaan asetuksen (ETY) N:o 727/70 7 artiklan 2 kohdan säännökset huomioon ottaen, ja ensiasteen jalostuksesta ja kauppakunnostuksesta vastaavissa yrityksissä on tarpeen voida erottaa interventiotupakka muusta palkkioon oikeuttavasta tupakasta, ON ANTANUT TÄMÄN ASETUKSEN: 1 artikla 1. Asetuksen (ETY) N:o 727/70 7 artiklan 1 kohdan toisessa alakohdassa tarkoitetut ensiasteen jalostus- ja kauppakunnostussopimukset on tehtävä tarjouskilpailun perusteella. 2. Tarjouskilpailun ehtojen on varmistettava yhdenvertainen osallistumisoikeus ja kohtelu kaikille asiasta kiinnostuneille, joilla on käytettävissään asianmukaiset tekniset laitteet kyseisille tuotteille suoritettavia toimenpiteitä varten, riippumatta näiden yhteisöön sijoittautumispaikasta. 3. Tarjouskilpailut voivat koskea tietyille tavaramäärille ja tietyissä määräajoissa suoritettavia toimenpiteitä. 4. Tarjousten on koskettava kaikkia ensiasteen jalostuksesta ja kauppakunnostuksesta aiheutuvia kustannuksia, samoin kuin kaikkia haltuunottopaikan ja varastointipaikan välisiä kuljetuskustannuksia. 5. Tarjousten hyväksymisen edellytykseksi voidaan asettaa vakuuden antaminen. Vakuus menetetään kokonaan tai osittain, jos sitoumuksia ei täytetä tai ne täytetään vain osittain. 6. Tarjouskilpailut on ratkaistava edullisimpien tarjousten hyväksi, elleivät nämä ylitä kunkin lajikkeen osalta erikseen vahvistettavaa summaa. 2 artikla 1. Interventioelimen on tehtävä asetuksen (ETY) N:o 727/70 7 artiklan 1 kohdan toisessa alakohdassa tarkoitettu varastointisopimus kenen tahansa asiasta kiinnostuneen kanssa, joka kykenee täyttämään sopimusehdot. 2. Sopimukset koskevat interventioelimen ostamien tupakanlehtien tilapäistä varastointia tai paalatun tupakan varastointia asianmukaisissa tiloissa edullisimmin mahdollisin ehdoin. 3 artikla Interventioelimen hallussaan pitämän tupakan myynti on toteutettava tapauskohtaisesti erikseen vahvistetuin edellytyksin ottaen erityisesti huomioon: a) kohdehinnat ja palkkiot, b) asetuksen (ETY) N:o 727/70 4 artiklan 2 kohdassa tarkoitetut ensiasteen jalostuksesta ja kauppakunnostuksesta aiheutuvat kustannukset, c) markkinoiden kehitys ja tarpeet. 4 artikla Asetuksen (ETY) N:o 727/70 7 artiklan 1 kohdassa tarkoitettujen ensiasteen jalostus- ja kauppakunnostustoimenpiteiden yhteydessä tupakka on saatettava saman asetuksen 3 artiklan 3 kohdan ensimmäisessä alakohdassa tarkoitetun valvontajärjestelmän alaiseksi. 5 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä helmikuuta 1971. Neuvoston puolesta Puheenjohtaja M. COINTAT (1) EYVL N:o L 94, 28.4.1970, s. 1 (2) EYVL N:o L 164, 27.7.1970, s. 32